stanford-oval/wikipedia huggingface dataset:
พระหยกเชียงราย

| พระพุทธรตนากร นวุติวัสสานุสรณ์มงคล |
| --- | --- |

ชื่อเต็ม: พระพุทธรตนากร นวุติวัสสานุสรณ์มงคล
ชื่อสามัญ: พระหยกเชียงราย
ประเภท: พระพุทธรูป
ศิลปะ: ปางสมาธิ ศิลปะเชียงแสน
ความกว้าง: 49.7 เซนติเมตร
ความสูง: 65.9 เซนติเมตร
วัสดุ: หินหยก
สถานที่ประดิษฐาน: วัดพระแก้ว จังหวัดเชียงราย
 ส่วนหนึ่งของสารานุกรมพระพุทธศาสนา
พระพุทธรตนากร นวุติวัสสานุสรณ์มงคล หรือชื่อทั่วไปคือ พระหยกเชียงราย เป็นพระพุทธรูปที่มีพระพุทธลักษณะแบบเชียงแสน แกะสลักจากหินหยกชนิดที่ดีที่สุดของประเทศแคนาดา ปางสมาธิ ฐานเขียง พระโมลีเป็นต่อมกลม ขนาดหน้าตักกว้าง 49.7 เซนติเมตร สูง 65.9 เซนติเมตร ฐานแกะสลักด้วยหินหยกสีเขียวเป็นรูปบัวสูงประมาณ 1 ศอก เป็นฐานบัวศิลปะเชียงแสน เครื่องทรงสร้างด้วยอัญมณีและทองคำ แบบเครื่องทรงแบบเชียงแสน ปัจจุบันประดิษฐานอยู่ ณ วัดพระแก้ว จังหวัดเชียงราย
ในวโรกาสที่สมเด็จพระศรีนครินทราบรมราชชนนี เจริญพระชนมายุครบ 90 พรรษา เมื่อวันที่ 21 ตุลาคม พ.ศ. 2533 คณะสงฆ์หนเหนือนำโดยสมเด็จพระพุทธชินวงศ์ (สุวรรณ สุวณฺณโชโต) อดีตเจ้าอาวาสวัดเบญจมบพิตรดุสิตวนารามราชวรวิหาร อดีตกรรมการมหาเถรสมาคม และอดีตเจ้าคณะใหญ่หนเหนือ ได้ร่วมกับพุทธศาสนิกชนชาวจังหวัดเชียงราย ได้จัดสร้างพระแก้วมรกตจำลอง เพื่อถวายเป็นพระราชกุศล โดยได้รับความอุปถัมภ์จากพลเอกชาติชาย ชุณหะวัณ และท่านผู้หญิงบุญเรือน ชุณหะวัณ
พระหยกเชียงราย
สำหรับหินหยกที่นำมาแกะสลักเป็นพระแก้วในครั้งนี้ เป็นหินหยกชนิดที่ดีที่สุดของประเทศแคนาดา แกะสลักโดยโรงงานหยกวาลินนานกู จงจูลู มหานครปักกิ่ง เมื่อโรงงานหยกได้แกะสลักหินหยกเป็นพระพุทธรูปเสร็จเรียบร้อยแล้ว ได้กราบอาราธนาสมเด็จพระพุทธชินวงศ์ ในฐานะประธานกรรมการอุปถัมภ์ฝ่ายสงฆ์ ได้เดินทางไปรับมอบพระพุทธรูปหยกที่มหานครปักกิ่ง เพื่ออัญเชิญมายังประเทศไทย เมื่อวันที่ 2 พฤษภาคม พ.ศ. 2534 และประกอบพุทธาภิเษก ณ พระอุโบสถวัดพระศรีรัตนศาสดาราม โดยพระบาทสมเด็จพระปรมินทรมหาภูมิพลอดุลยเดช ได้เสด็จพระราชดำเนินเป็นองค์ประธาน และมีพระมหาเถระ 37 รูป นั่งปรกบริกรรม เจริญภาวนาในพิธี เมื่อวันที่ 20 กันยายน พ.ศ. 2534
ต่อมาสมเด็จพระศรีนครินทราบรมราชชนนี ได้พระราชทานพระนามพระพุทธรูปหยกว่า “พระพุทธรตนากร นวุติวัสสานุสรณ์มงคล” มีความหมายว่า “พระพุทธเจ้าผู้ทรงเป็นอากรแห่งรัตน เป็นอนุสรณ์ 90 พรรษา” และโปรดเกล้าฯ ให้ขนานพระนามว่า “พระหยกเชียงราย”
คณะสงฆ์และประชาชนชาวจังหวัดเชียงราย ได้จัดพิธีสมโภชอัญเชิญพระหยกเชียงรายไปประดิษฐาน ณ วัดพระแก้ว จังหวัดเชียงราย ระหว่างวันที่ 16-20 ตุลาคม พ.ศ. 2534
ตำบลในเวียง (อำเภอเมืองน่าน)

| ตำบลในเวียง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nai Wiang
ประเทศ: ไทย
จังหวัด: น่าน
อำเภอ: เมืองน่าน
พื้นที่
 • ทั้งหมด: 5.4 ตร.กม. (2.1 ตร.ไมล์)
ประชากร (2555)
 • ทั้งหมด: 19,533 คน
 • ความหนาแน่น: 3,617.22 คน/ตร.กม. (9,368.6 คน/ตร.ไมล์)
รหัสไปรษณีย์ : 55000
รหัสภูมิศาสตร์: 550101
 ส่วนหนึ่งของสารานุกรมประเทศไทย
ในเวียง เป็นตำบลหนึ่งในอำเภอเมืองน่าน จังหวัดน่าน ตั้งอยู่ฝั่งขวาของแม่น้ำน่าน มีการปกครองแบบส่วนท้องถิ่นในรูปแบบเทศบาลเมือง ภายในตำบลเป็นที่ตั้งของส่วนราชการ สถานศึกษา สถานพยาบาล และเป็นศูนย์กลางความเจริญของจังหวัดน่าน
ที่ตั้ง

ทิศเหนือ ติดต่อตำบลผาสิงห์ อำเภอเมืองน่าน
ทิศตะวันออก ติดต่อตำบลฝายแก้วและตำบลม่วงตึ๊ด อำเภอภูเพียง
ทิศใต้ ติดต่อตำบลดู่ใต้ อำเภอเมืองน่าน
ทิศตะวันตก ติดต่อตำบลไชยสถานและตำบลผาสิงห์ อำเภอเมืองน่าน
การปกครองส่วนท้องถิ่น

เทศบาลเมืองน่านมีพื้นที่ครอบคลุมตำบลในเวียงทั้งหมด
สถานที่สำคัญ

ศาลากลางจังหวัดน่าน
สำนักงานเทศบาลเมืองน่าน
ศาลจังหวัดน่าน
ศาลเยาวชนและครอบครัวจังหวัดน่าน
เรือนจำจังหวัดน่าน
โรงพยาบาลน่าน
สำนักงานสาธารณสุขจังหวัดน่าน
กองบังคับการตำรวจภูธรจังหวัดน่าน
จังหวัดทหารบกน่าน กองพันทหารม้าที่ 10
สำนักงานเขตพื้นที่การศึกษาประถมศึกษาน่าน เขต 1
โรงเรียนสตรีศรีน่าน
วิทยาลัยเทคนิคน่าน
วิทยาลัยสารพัดช่างน่าน
วัดภูมินทร์
วัดช้างค้ำวรวิหาร
ศาลหลักเมืองน่าน
พิพิธภัณฑสถานแห่งชาติ น่าน
สถานีวิทยุกระจายเสียงแห่งประเทศไทย จังหวัดน่าน
พระครูเทพสิทธิเทพาธิบดี (ทับ อินฺทโชโต)

| พระครูเทพสิทธิเทพาธิบดี (ทับ อินฺทโชโต) |
| --- | --- |
ชื่ออื่น: หลวงพ่อทับ
ส่วนบุคคล
เกิด: 6 มิถุนายน พ.ศ. 2389 (65 ปี)
มรณภาพ: 9 ธันวาคม พ.ศ. 2455
นิกาย: มหานิกาย
ตำแหน่งชั้นสูง
ที่อยู่: วัดสุวรรณารามราชวรวิหาร กรุงเทพมหานคร
บรรพชา: พ.ศ. 2408
อุปสมบท: พ.ศ. 2411
พรรษา: 44
ตำแหน่ง: เจ้าอาวาสวัดสุวรรณาราม รูปที่ 9
หลวงพ่อทับ อินฺทโชโต (2390 - 2455) ยอดพระคณาจารย์ผู้ที่มีความแตกฉานในพระไตรปิฎกและวิชาอักขระสักยันต์ เลขยันต์ เป็นพระธรรมกถึกนามอุโฆษ เชี่ยวชาญการหล่อหลอมโลหะ ศิลปกรรมและสถาปัตยกรรมต่าง ๆ พระปิตตามหาอุตม์เนื้อโลหะของท่านได้รับความนิยมเป็นอันดับหนึ่งของวงการ พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ (สมัยที่ยังเป็นกรมหมื่น) ยังเคยเสด็จมาหาท่าน แม้แต่สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ในสมัยที่ยังเป็นพระธรรมโกษาจารย์ ก็มีความสนิทสนมชิดชอบกับหลวงพ่อ ได้แวะเวียนไปมาหาสู่กันเสมอ
ประวัติ

หลวงพ่อทับ อินฺทโชโต ท่านเกิดเมื่อวันเสาร์ที่ 6 มิถุนายน พ.ศ. 2389 ตรงกับวันขึ้น 13 ค่ำ เดือน 7 ปีมะเมีย ตรงกับรัชสมัยพระบาทสมเด็จพระนั่งเกล้าเจ้าอยู่หัว ณ บ้านคลองชักพระ อำเภอบางกอกน้อย จังหวัดธนบุรี (ฝั่งธนบุรี) ในปัจจุบัน เป็นบุตรคนโตของนายทิมและนางน้อย ปัทมานนท์
เมื่ออายุได้ 17 ปีบิดาได้นำไปฝากเป็นศิษย์ของพระปลัดแก้วซึ่งรักษาการเจ้าอาวาสวัดสุวรรณารามในช่วงก่อนที่พระศีลสารพิพัฒน์ (ศรี) จะย้ายจากวัดสุทัศเทพวรารามมาเป็นเจ้าอาวาสวัดสุวรรณาราม เพื่อเป็นศิษย์ร่ำเรียนหนังสือไทย และขอม เมื่อถัดมาปีหนึ่งเมื่อท่านมีอายุได้ 18 ปี ได้บรรพชาเป็นสามเณร ณรอยู่ศึกษาเล่าเรียนในสำนักพระปลัดแก้ว แล้วยังได้ศึกษาเพิ่มเติมกับพระอาจารย์พรหมน้อย และพระครูประสิทธิ์สุตคุณ ที่วัดอัมรินทร์อีกด้วย เมื่อมีอายุได้ 21 ปี ท่านได้เข้าพิธีอุปสมบทเป็นพระภิกษุเมื่อปี พ.ศ. 2411 ณ พัทธสีมาวัดตลิ่งชัน   มีพระอธิการม่วง วัดตลิ่งชันเป็นพระอุปัชฌาย์ พระปลัดแก้ว วัดทอง และพระอาจารย์พึ่ง วัดรวก เป็นพระคู่สวด ได้รับฉายาว่าอินฺทโชโต
หลังจากอุปสมบทแล้ว ท่านได้ย้ายมาจำพรรษา อยู่ที่วัดทอง หากแต่ได้ร่ำเรียนวิปัสสนากรรมฐานและวิชาพุทธาคม ไสยศาสตร์จากพระอุปัชฌาย์มิได้ขาดจนกระทั่งสำเร็จ หลวงพ่อท่านมีนิสัยส่วนตัวคือชอบใฝ่ศึกษาหาความรู้อยู่เสมออาจารย์รูปใดที่มีชื่อเสียงได้ยินมาถึงตัวท่านไม่ว่าจะไกลลำบาก และท่านมักได้ศึกษาพระปริยัติธรรม อักขระขอม วิปัสสนาธุระมาโดยตลอดและยังออกธุดงค์ไปยังที่ต่าง ๆ ได้อย่างวิจิตรยิ่ง มักเขียนภาพมหาอุตม์พร้อมกับเลขยันต์โดยไม่ซ้ำแบบ เพื่อเตรียมไว้ปั้นหุ่นสำหรับพระ ที่จะสร้างเป็นองค์ ท่านแตกฉานในวิชาโลหะ แม้แต่กลุ่มช่างหล่อยังมาขอคำปรึกษาจากท่านอยู่เสมอ  ท่านได้รับตำแหน่งเจ้าอาวาสวัดสุวรรณารามเมื่อปี พ.ศ. 2450 และเป็นเจ้าอาวาสอยู่ 5 ปี ก็อาพาธ ตอนที่ท่านป่วยอยู่นั้น กรมหลวงชุมพร ลูกศิษย์ของท่าน เสด็จมาเยี่ยมและถวายแพทย์หลวงเพื่อทำการรักษาหลวงพ่อ หลวงพ่อทัพได้มรณภาพในวันที่ 9 ธันวาคม พ.ศ. 2455
พ.ศ. 1758

| --- | --- |
ศตวรรษ::  12  13  14
ปี::  1755  1756  1757  1758  1759  1760  1761
| --- | --- |
ปฏิทินสุริยคติไทย: 1758
ปฏิทินกริกอเรียน: 1215 MCCXV
Ab urbe condita: 1968
ปฏิทินอาร์มีเนีย: 664 ԹՎ ՈԿԴ
ปฏิทินอัสซีเรีย: 5965
ปฏิทินบาไฮ: −629 – −628
ปฏิทินเบงกอล: 622
ปฏิทินเบอร์เบอร์: 2165
ปีในรัชกาลอังกฤษ: 16 Joh. 1 – 17 Joh. 1
พุทธศักราช: 1759
ปฏิทินพม่า: 577
ปฏิทินไบแซนไทน์: 6723–6724
ปฏิทินจีน: 甲戌年 (จอธาตุไม้) 3911 หรือ 3851     — ถึง — 乙亥年 (กุนธาตุไม้) 3912 หรือ 3852
ปฏิทินคอปติก: 931–932
ปฏิทินดิสคอร์เดีย: 2381
ปฏิทินเอธิโอเปีย: 1207–1208
ปฏิทินฮีบรู: 4975–4976
ปฏิทินฮินดู: 
 - วิกรมสมวัต: 1271–1272
 - ศกสมวัต: 1137–1138
 - กลียุค: 4316–4317
ปฏิทินโฮโลซีน: 11215
ปฏิทินอิกโบ: 215–216
ปฏิทินอิหร่าน: 593–594
ปฏิทินอิสลาม: 611–612
ปฏิทินญี่ปุ่น: Kenpō 3 (建保３年)
ปฏิทินจูเช: N/A
ปฏิทินจูเลียน: 1215 MCCXV
ปฏิทินเกาหลี: 3548
ปฏิทินหมินกั๋ว: 697 ก่อน ROC 民前697年
กล่องนี้:  ดู คุย แก้
พุทธศักราช 1758 ใกล้เคียงกับ
เมษายน ค.ศ. 1215 - มีนาคม ค.ศ. 1216
มหาศักราช 1137
เหตุการณ์

อาณาจักรอาหม:สุกาฟ้าอพยพออกจากเมาลุง
บูร์คันคัลดุน

| ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบ * |
| --- | --- |
  แหล่งมรดกโลกโดยยูเนสโก
โอโวโอ
ประเทศ: มองโกเลีย
ประเภท: มรดกโลกทางวัฒนธรรม
เกณฑ์พิจารณา: (iv) (vi)
ประวัติการขึ้นทะเบียน
ขึ้นทะเบียน: 2558 (คณะกรรมการสมัยที่ 39)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ภูเขาบูร์คันคัลดุน ตั้งอยู่ทางตะวันออกเฉียงเหนือของประเทศมองโกเลีย อยู่ตอนกลางของเทือกเขาเคนติอี ที่ซึ่งที่ราบอันกว้างใหญ่ของมองโกเลียไปบรรจบกับป่าสนเขาไซบีเรีย ของประเทศรัสเซีย
ภูเขาบูร์คันคัลดุน มีความเชื่อมโยงกับการบูชาภูเขาศักดิ์สิทธิ์ รวมทั้งแม่น้ำและโอโวโอ (Ovoo: กองหินของคนทรง) ด้วยพิธีการต่าง ๆ ซึ่งเกิดจากการผสมผสานกันระหว่างพิธีกรรมของคนทรงในยุคโบราณ และพิธีการของศาสนาพุทธ ภูเขาแห่งนี้ยังเป็นสถานที่ที่เชื่อกันว่า เป็นที่เกิดและที่ฝังศพของ เจงกีส ข่าน ผู้ก่อตั้งจักรวรรดิมองโกล และพบหลักฐานว่า เจงกีส ข่าน สร้างการบูชาภูเขาขึ้น เพื่อสร้างความสามัคคีแก่ชาวมองโกล
มรดกโลก

ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
| ด ค กแหล่งมรดกโลกในประเทศมองโกเลีย |
| --- | --- | --- |
| ทางวัฒนธรรม |  ภูมิทัศน์วัฒนธรรมหุบเขาออร์ค็อง  กลุ่มภาพบนแผ่นหินแห่งเทือกเขาอัลไตในมองโกเลีย  ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบ  โบราณสถานหินกวางและแหล่งยุคสำริดที่เกี่ยวข้อง  |  |
| ทางธรรมชาติ |  แอ่งน้ำอุฟส์นูร์  ภูมิทัศน์ดาวเรีย  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
ปีเตอร์ ฟิลลิปส์

| ปีเตอร์ ฟิลลิปส์ Peter Phillips |
| --- | --- |
ปีเตอร์ ฟิลลิปส์
เกิด: ปีเตอร์ มาร์ก แอนดริว ฟิลลิปส์ 15 พฤศจิกายน พ.ศ. 2520 (46 ปี) โรงพยาบาลเซนต์แมรีส์ ลอนดอน สหราชอาณาจักร
มีชื่อเสียงจาก: พระราชนัดดาในสมเด็จพระราชินีนาถเอลิซาเบธที่ 2
คู่สมรส: ออทูมน์ เคลลี่ (พ.ศ. 2551–2564)
บุตร: ซาวันนาห์ ฟิลลิปส์ อิสลาห์ ฟิลลิปส์
บิดามารดา: มาร์ก ฟิลลิปส์ เจ้าหญิงแอนน์ พระราชกุมารี
ปีเตอร์ ฟิลลิปส์  เป็นพระโอรสคนโตใน เจ้าหญิงพระราชกุมารี กับนาย มาร์ก ฟิลลิปส์ เกิดเมื่อวันที่  15 พฤศจิกายน พ.ศ. 2520 เป็นสมาชิก ราชวงศ์วินด์เซอร์ สหราชอาณาจักร และเครือจักรภพ มีน้องสาวคือ ซารา ฟิลลิปส์
ชีวิตช่วงต้น

ปีเตอร์เกิดเมื่อวันที่ 15 พฤศจิกายน พ.ศ. 2520 เวลา 10:40 น. ณ โรงพยาบาลเซนต์แมรี เป็นโอรสคนโตในเจ้าหญิงแอนน์ พระราชกุมารี กับมาร์ก ฟิลลิปส์ เป็นพระราชนัดดาคนแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อเขาเกิด ได้มีการยิงสลุดขึ้นฟ้าแสดงความยินดี 41 นัด จากหอคอยลอนดอน (ปีเตอร์ถือเป็นสามัญชน แต่เป็นพระบรมราชโองการในสมเด็จพระราชินีนาถเอลิซาเบธที่ 2 พระอัยยิกา) ปีเตอร์ได้รับบัพติศมาเมื่อวันที่ 22 ธันวาคม ปีเดียวกัน ณ ห้องดนตรี พระราชวังบักกิงแฮม
การสืบราชสันตติวงศ์

แม้จะไม่ได้พระอิสริยยศเฉกเช่นพระราชนัดดาพระองค์อื่นๆ ในสมเด็จพระราชินีนาถเพราะเป็นพระบุตรในพระราชธิดาไม่ใช่พระราชโอรส แต่ปีเตอร์ก็ยังได้รับยกเว้นเป็นกรณีพิเศษให้มีสิทธิสืบราชบัลลังก์ลำดับที่ 18 (ลำดับนี้ ใช้ในปัจจุบัน) ถัดจากพระมารดา เจ้าหญิงแอนน์ พระราชกุมารี
ปีเตอร์ ฟิลลิปส์ สำเร็จการศึกษาจากมหาวิทยาลัยเอ็กซิเตอร์ และสมรสกับออทูมน์ เคลลี่มีบุตรสองคนได้แก่ ซาวันนาห์ ฟิลลิปส์และอิสลาห์ ฟิลลิปส์
ประเทศไทยในพาราลิมปิกฤดูร้อน 2008

ประเทศไทย เข้าร่วมการแข่งขันใน พาราลิมปิกฤดูร้อน 2008 ครั้งที่ 13 จัดขึ้น ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ และเฉิ่นหยาง สาธารณรัฐประชาชนจีน ระหว่างวันที่ 6 กันยายน ถึง 17 กันยายน พ.ศ. 2551 โดยได้เหรียญทั้งหมด 13 เหรียญ แบ่งออกเป็น 1 เหรียญทอง 5 เหรียญเงิน และ 7 เหรียญทองแดง
| เหรียญ | ชื่อ | กีฬา | รุ่น |
| --- | --- | --- | --- |
|  ทอง | ประวัติ วะโฮรัมย์ | กรีฑา | 5000 เมตร ชาย |
|  เงิน | ประวัติ วะโฮรัมย์ | กรีฑา | 1500 เมตร ชาย |
|  เงิน | สายชล คนเจน | กรีฑา | 200 เมตร ชาย |
|  เงิน | สายชล คนเจน | กรีฑา | 100 เมตร ชาย |
|  เงิน | สายชล คนเจน | กรีฑา | 4x400 เมตร ชาย |
|  เงิน | สายชล คนเจน | กรีฑา | 4x100 เมตร ชาย |
|  ทองแดง | สายสุนีย์ จ๊ะนะ | วีลแชร์ฟันดาบ | หญิง |
|  ทองแดง | สมควร อานนท์ | ยกน้ำหนัก | 52 กก. หญิง |
|  ทองแดง | สายชล คนเจน | กรีฑา | 400 เมตร ชาย |
|  ทองแดง | ประวัติ วะโฮรัมย์ | กรีฑา | 800 เมตร ชาย |
|  ทองแดง | ณรงค์ แคสนั่น | ยกน้ำหนัก | 52 กก. ชาย |
|  ทองแดง | ศุภชัย โกยทรัพย์ | กรีฑา | 100 เมตร ชาย |
|  ทองแดง | เพ็ชร รุ่งศรี | กรีฑา | 200 เมตร ชาย |
| ด ค กกีฬาพาราลิมปิก |
| --- | --- | --- |
 กฎบัตร  เจ้าภาพ  IPC NPCs  สรุปเหรียญ  ผู้ได้รับเหรียญ  ประเทศที่เข้าร่วมแข่งขัน ฤดูร้อน  ฤดูหนาว  กีฬา  สัญลักษณ์ 
| ฤดูร้อน |  โรม 1960  โตเกียว 1964  เทลอาวีฟ 1968  ไฮเดลแบร์ก 1972  โทรอนโต 1976  อาร์นเฮม 1980  นิวยอร์ก-สโตกแมนเดวิลล์ 1984  โซล 1988  บาร์เซโลนา 1992  แอตแลนตา 1996  ซิดนีย์ 2000  เอเธนส์ 2004  ปักกิ่ง 2008  ลอนดอน 2012  ริโอเดจาเนโร 2016  โตเกียว 2020  ปารีส 2024  ลอสแอนเจลิส 2028  บริสเบน 2028  |  |
| ฤดูหนาว |  เอิร์นเชิลส์วีก 1976  กีลโล 1980  อินส์บรุค 1984  อินส์บรุค 1988  แอลเบิร์ทวิลล์ 1992  ลิลแฮมเมอร์ 1994  นะงะโนะ 1998  ซอลต์เลกซิตี 2002  ตูริน 2006  แวนคูเวอร์ 2010  โซชิ 2014  พย็องชัง 2018  ปักกิ่ง 2022  มิลาน/กอร์ตีนาดัมเปซโซ 2026  TBD 2030  |  |
ภาณุพล สัจยากร

ภาณุพล สัจยากร ในปี 2548
ภาณุพล สัจยากร (เกิดปี พ.ศ. 2527) เป็นนักครอสเวิร์ดชาวไทย เป็นนิสิตนักศึกษาคณะเศรษฐศาสตร์ มหาวิทยาลัยจุฬาลงกรณ์  เขาชนะการแข่งขัน ไทยแลนด์ แม็ทเพลย์ แชมป์เปี้ยนชิพ ประจำปี 2545 , การแข่งขันสแคร็บเบิล(ครอสเวิร์ด) ประจำปี 2546 ที่ประเทศมาเลเซีย  ซึ่งสร้างชื่อให้ประเทศไทยในฐานะแชมป์โลก ชนะเลิศการแข่งขันแบรนด์ ครอสเวิร์ด เกม ชิงแชมป์ประเทศไทยและนานาชาติ ครั้งที่ 20 ประจำปี 2548 ในรุ่นโอเพ่นนานาชาติ ได้รับถ้วยรางวัลพระราชทานจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ในการแข่งขันสแคร็บเบิล(ครอสเวิร์ด) ประจำปี 2546 ภาณุพล ชนะ 18 ครั้ง แพ้ 6 ครั้ง
การแข่งขัน

2545 ไทยแลนด์ แม็ทเพลย์ แชมป์เปี้ยนชิพ
2546 การแข่งขันสแคร็บเบิล(ครอสเวิร์ด)
2548 ยูเอส สแคร็บเบิล โอเพ่น รันเนอร์ อัพ
ภาณุวัฒน์ มีนาภา

นักฟุตบอลชาวไทย
| 0 | 1 | 2 | 3 |
| --- | --- | --- | --- |
 ภาณุวัฒน์ มีนาภา เมื่อ พ.ศ. 2564
ข้อมูลส่วนตัว
ชื่อเต็ม:  ภาณุวัฒน์ มีนาภา
วันเกิด:  26 ธันวาคม พ.ศ. 2534 (32 ปี)
สถานที่เกิด:  ประเทศไทย
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  สอ.รฝ.
หมายเลข:  98
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2558–2560 |  ราชนาวี |  23 |  (0) |
| พ.ศ. 2560–2561 |  แพร่ ยูไนเต็ด |   |   |
| พ.ศ. 2561 |  ราชนาวี |  0 |  (0) |
| พ.ศ. 2562–2566 |  ราชนาวี |  80 |  (1) |
| พ.ศ. 2566– |  สอ.รฝ. |  9 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ภาณุวัฒน์ มีนาภา เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ให้แก่สอ.รฝ.ในไทยลีก 3 ในฐานะกองกลางตัวรุก
แหล่งข้อมูลอื่น

ข้อมูลของ ภาณุวัฒน์ มีนาภา ที่ ซ็อกเกอร์เวย์
พระยามนูสารบัญชา (อัมพร จารุประกร)

พระยามนูสารบัญชา นามเดิม อัมพร เกิดเมื่อ พ.ศ ๒๔๒๓ สันนิษฐานว่าสืบเชื้อสายมาจากสกุลหนึ่งในสกุลเจ้าเมืองมลายูที่ส่งลูกหลานเข้ามาศึกษาเล่าเรียนในบางกอก
ประวัติการรับราชการ

เริ่มรับราชการในกระทรวงยุติธรรม และศึกษากฎหมายในโรงเรียนกฎหมายของกระทรวงยุติธรรม ซึ่งก่อตั้งโดยมหาอำมาตย์เอก มหาเสวกเอก พระเจ้าบรมวงศ์เธอ กรมหลวงราชบุรีดิเรกฤทธิ์ โดยสำเร็จเป็นเนติบัณฑิตไทยในปี พ.ศ. ๒๔๔๘ เมื่ออายุได้ ๒๕ ปี จึงได้รับราชการในตำแหน่งผู้พิพากษาในกระทรวงยุติธรรมเมื่อปี พ.ศ. ๒๔๔๙
ได้รับพระราชทานบรรดาศักดิ์ ดังนี้
พ.ศ. ๒๔๔๙ หลวงพฤฒิสารประสิทธิ์
พ.ศ. ๒๔๖๒ พระสารธรรมวินิจฉัย
พ.ศ. ๒๔๗๐ พระยามนูสารบัญชา
เคยมีหนังสือกราบบังคมทูลลาออกจากราชการครั้งหนึ่งในปี พ.ศ. ๒๔๕๓ โดยเป็นการลาออกตามกรมหลวงราชบุรีดิเรกฤทธิ์ จากคดีพญาระกา
หนังสือกราบบังคมทูลลาออก ลงวันที่ ๒ มิถุนายน ร.ศ. ๑๒๙ แสดงรายนามผู้ลงชื่อลาออก ได้แก่ พระยาจักรปาณีศรีศีลปริสุทธิ์, ขุนหลวงพระยาไกรสี, พระยาธนกิจรักษา, พระยามนูสารสาสตร์บัญชา, หลวงนรนิติบัญชาการ, หลวงสุธรรมานุวัตร, หลวงประไพพิทยาคุณ, หลวงประดิษฐ์พิจารณการ, หลวงภักดีวินิจฉัย, หลวงไพจิตรสัตยาดุล, หลวงนิติธรรมพิทักษ์, หลวงปริพนธพจนพิสุทธิ์, หลวงพิศัลย์สารนิติ, หลวงธรารักษ์มนตรี, หลวงอำไพพิจารณกิจ, นายบุญช่วย, หลวงวิศาลวินิจฉัย, พระยาธรรมสารเวทย์, พระยามนูเนตรบรรหาร, พระอนุบุตรศาสตราคม, หลวงศรีสัตยารักษ์, หลวงวิไชยนิตินาท, หลวงสกลสัตยากร, หลวงอาทรคดีราษฎร, นายชม, หลวงอภิบาลประเพณี, หลวงพฤฒิสารประสิทธิ์ และหลวงฤชาประมวญ ซึ่งพระบาทสมเด็จพระจุลจอมเกล้าเจ้าอยู่หัว ทรงพระมหากรุณาพระราชทานอภัยให้กลับเข้ารับราชการในภายหลัง
ลาออกจากราชการในปี พ.ศ. ๒๔๗๕ โดยตำแหน่งราชการตำแหน่งสุดท้าย คือผู้พิพากษาศาลฏีกา
ประวัติ

เดิมนับถือศาสนาอิสลาม แต่เมื่อสอบเนติบัณฑิตไทยได้ จึงเปลี่ยนมานับถือศาสนาพุทธ เพื่อเข้าพิธีถือน้ำพิพัฒน์สัตยาและรับราชการเป็นผู้พิพากษา
ในปี พ.ศ. ๒๔๕๖ ได้รับพระราชทานนามสกุล จารุประกร เนื่องจากอยู่ในสกุลช่างชุบ และมีร้านชื่อ นาถาจารุประกร (น.ถ.จ.ก.) ตั้งอยู่ในย่านถนนตีทอง ใกล้กับวัดราชบพิตรสถิตมหาสีมาราม ซึ่งผลิตทั้งทอง เหรียญพระ เช่น เหรียญหลวงพ่อโต พ.ศ. ๒๔๖๑ และเหรียญพระแก้วมรกตที่ระลึกในวาระสมโภชพระนครครบ ๑๕๐ ปี ในปี พ.ศ. ๒๔๗๕
สมรสกับนางสุ่น สารธรรมวินิจฉัย (บุตร คุณนางฮวย อัษรมัติ) มีบุตร-ธิดา อย่างน้อย ๓ คน ภายหลังภริยาคนแรกถึงแก่กรรม จึงสมรสกับ ประไพ (สกุลเดิม แว่นสุวรรณ) บุตรนายกรและนางเฮียง แว่นสุวรรณ บ้านบางปลาม้า มีบุตร-ธิดา รวม ๑๐ คน
ถึงแก่อนิจกรรมเมื่อวันที่ ๒๓ พฤษภาคม พ.ศ. ๒๕๐๔ สิริอายุได้ ๘๑ ปี
เครื่องราชอิสริยาภรณ์

พ.ศ. 2473 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2465 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2452 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2474 –  เหรียญจักรพรรดิมาลา (ร.จ.พ.)
พระยามหิธรมนูปกรณ์โกศลคุณ (โทกิจิ มาซาโอะ)

| มหาอำมาตย์ตรี พระยามหิธรมนูปกรณ์โกศลคุณ ป> ม., ท.จ., ต.ช. |
| --- | --- |

เกิด: 7 มกราคม พ.ศ. 2414
ถึงแก่กรรม: 11 สิงหาคม พ.ศ. 2464 (50 ปี) ราชอาณาจักรสยาม
สัญชาติ:  ญี่ปุ่น
พระยามหิธรมนูปกรณ์โกศลคุณ (โทกิจิ มาซาโอะ) (ญี่ปุ่น: 政尾藤吉; โรมาจิ: Masao Tokichi; 7 มกราคม 2414 - 11 สิงหาคม 2464) หรือ โตกิจิ มาเซา นักกฎหมายและขุนนางชาวญี่ปุ่นที่เข้ามารับราชการในสยามเป็นที่ปรึกษาด้านกฎหมาย
พระยามหิธรจบการศึกษาระดับ ปริญญาเอก ด้าน ซีวิลลอว์ จากโรงเรียนกฎหมายของ มหาวิทยาลัยเยล ได้เข้ารับราชการในประเทศสยามเมื่อ พ.ศ. 2438 ที่ กระทรวงยุติธรรม ทำหน้าที่ให้ข้อแนะนำและช่วยในการตรวจชำระกฎหมายลักษณะอาญา พระราชกำหนด บทพระอัยการเก่าใหม่
จากนั้นจึงได้รับพระราชทานบรรดาศักดิ์เป็นพระยามหิธรมนูปกรณ์โกศลคุณ ถือศักดินา 3000 เมื่อวันที่ 11 มีนาคม พ.ศ. 2453 ก่อนจะลาออกจากราชการเมื่อ พ.ศ. 2456 เพื่อกลับไปรักษาอาการป่วยที่บ้านเกิด ก่อนที่ พ.ศ. 2463 จะเดินทางกลับมายังสยามเพื่อรับตำแหน่งเอกอัครราชทูต แต่ดำรงตำแหน่งได้ไม่นานก็ถึงแก่กรรมเมื่อวันที่ 11 สิงหาคม พ.ศ. 2464 ขณะอายุได้เพียง 50 ปี จากนั้น เสด็จพระราชดำเนินพระราชทานเพลิงศพ ณ เมรุปูน วัดสระเกศราชวรมหาวิหาร เมื่อวันที่ 24 สิงหาคม พ.ศ. 2464
ตำแหน่งและบรรดาศักดิ์

ผู้พิพากษาศาลอุทธรณ์
กรกฎาคม พ.ศ. 2445 ทำการแทนกรรมการศาลฎีกา
20 ธันวาคม พ.ศ. 2445 กรรมการศาลฎีกา
พ.ศ. 2449 ที่ปรึกษากฎหมายในกองที่ปรึกษากฎหมาย
11 มีนาคม พ.ศ. 2453 พระยามหิธรมนูปกรณ์โกศลคุณ ถือศักดินา 3000
ยศ

21 เมษายน พ.ศ. 2455 มหาอำมาตย์ตรี
เครื่องราชอิสริยาภรณ์

พ.ศ. 2456 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2455 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2448 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พระครูเนกขัมมาภินันท์ (บุญทา พุทธวังโส)

| พระครูเนกขัมมาภินันท์ (บุญทา พุทธวังโส)> ส่วนบุคคล |
| --- | --- |
เกิด: 5 มกราคม พ.ศ. 2439 (84 ปี 336 วัน ปี)
มรณภาพ: 17 ธันวาคม พ.ศ. 2523
ตำแหน่งชั้นสูง
ที่อยู่: วัดดอนดัน น่าน
บรรพชา: 5 พฤษภาคม พ.ศ. 2455
อุปสมบท: 10 กรกฎาคม พ.ศ. 2460
พรรษา: 63 ปี 160 วัน
ตำแหน่ง: เจ้าอาวาสวัดดอนดัน  เจ้าคณะตำบลดอนมูล
หลวงพ่อบุญทา (5 มกราคม พ.ศ. 2439 - 17 ธันวาคม พ.ศ. 2523) พระเถระผู้มีอาคมวิชาอันแก่กล้า มีอานุภาพ ความขลัง อานุภาพของผ้ายันต์ของท่าน จากเหตุการณ์ผู้ก่อการร้ายในปี พ.ศ. 2517 บุกเผาทำลายแคมป์สร้างทางของบริษัทอิตาเลียน ผลจากความเสียหายพบว่า รถน้ำคันหนึ่ง ที่แขวนผ้ายันต์ของท่าน ถูกยิงก็แล้ว ถูกไฟเผาก็แล้ว ถูกระเบิดนิวเคลียร์[ไม่แน่ใจ ]แล้ว แต่ยังใช้การได้ และเผาไม่ไหม้ นิวเคลียร์เผาไม่ลง ข่าวนี้ดังถึงหนังสือพิมพ์วารสาร ปี พ.ศ. 2517 ส่วนตะกรุดเหรียญและวัตถุมงคลของท่านมีความศักดิ์สิทธิ์และมีประสบการณ์มากเช่นกัน
ประวัติ

หลวงพ่อบุญทา ท่านเกิดเมื่อวันที่ 5 มกราคม พ.ศ. 2439 ตรงกับรัชสมัยของ พระบาทสมเด็จพระปรมินทร์มหาจุฬาลงกรณ์ฯ พระจุลจอมเกล้าเจ้าอยู่หัว เป็นบุตรคนเดียวของนายเขียว และนางคำดี ใจเฉลียว บรรพชาเป็นสามเณรเมื่อวันที่ 5 พฤษภาคม พ.ศ. 2455 โดยมีพระครูเตวินต๊ะ เป็นพระอุปัชฌาย์ และเมื่อมีอายุครบ 21 ปี ท่านได้อุปสมบทตรงกับวันที่ 10 กรกฎาคม พ.ศ. 2460 โดยอุปสมบทที่วัดเดิม พระอุปัชฌาย์คนเดิม มีพระพรหมเทพ เป็นพระกรรมวาจาจารย์ พระอุปทะ เป็นพระอนุสาวนาจารย์ ได้รับฉายาว่า พุทธวังโส ได้รับแต่งตั้งเป็นเจ้าอาวาสและเป็นเจ้าคณะตำบลดอนมูล และเป็นพระอุปัชฌาย์ตามลำดับ
พระจริยวัตร

ท่านเป็นพระเถระที่ชอบความสงบ มักน้อย สันโดษ ปฏิบัติเคร่งครัดในพระธรรมวินัย สมกับที่ได้รับสมณศักดิ์เป็น พระครูเนกขัมมาภินันท์ แปลว่า เป็นพระเถระผู้พอใจในเนกขัมมะ คือการพาตนออกจากความวุ่นวายทางโลก มีเมตตาธรรมแก่ผู้มีความทุกข์ร้อนทั้งกาย และทุกข์ใจ ซึ่งท่านจะช่วยดับทุกข์และคลายความกังวลให้แก่ทุกคนด้วยพระบารมีเมตตาของท่าน ทุกคนที่เข้าไปกราบท่านและได้รับน้ำพุทธมนต์ วัตถุมงคล และรับพรจากท่านแล้วต่างก็ผ่อนคลายหายจากทุกข์ได้โดยปริยาย ท่านถึงแก่มรณภาพเมื่อวันที่ 17 ธันวาคม พ.ศ. 2523 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร
พระครูเกษมธรรมนันท์ (แช่ม ฐานุสฺสโก)

| พระครูเกษมธรรมนันท์ (แช่ม ฐานุสฺสโก) |
| --- | --- |
ชื่ออื่น: หลวงพ่อแช่ม , เทพเจ้าแห่งความเมตตา
ส่วนบุคคล
เกิด: 6 มีนาคม พ.ศ. 2449 (87 ปี)
มรณภาพ: 9 ธันวาคม พ.ศ. 2536
นิกาย: มหานิกาย
ตำแหน่งชั้นสูง
ที่อยู่: วัดดอนยายหอม จังหวัดนครปฐม
อุปสมบท: 6 พฤษภาคม พ.ศ. 2470
พรรษา: 66
ตำแหน่ง: เจ้าอาวาสวัดดอนยายหอม
พระครูเกษมธรรมนันท์  หรือ  หลวงพ่อแช่ม วัดดอนยายหอม  (6 มีนาคม พ.ศ. 2449 — 9 ธันวาคม พ.ศ. 2536) ท่านเป็นอดีตเจ้าอาวาสวัดดอนยายหอม อำเภอดอนยายหอม จังหวัดนครปฐม ท่านเป็นพระสุปฏิปันโนอีกรูปหนึ่งแห่งเมืองนครปฐม และท่านเป็นผู้ที่สืบต่อการดำรงตำแหน่งเจ้าอาวาสวัดดอนยายหอมต่อจากหลวงพ่อเงิน และวัตถุมงคลของท่านแต่ละรุ่นล้วนน่าบูชาและเคราพนับถือ และท่านเป็นผู้ที่ประชาชนให้ความเคราพนับถืออีกรูปหนึ่ง
ประวัติ

พระครูเกษมธรรมนันท์ หรือ หลวงพ่อแช่ม ฐานฺสฺสโก อดีตเจ้าอาวาสวัดดอนยายหอม ท่านเกิดเมื่อวันที่ 6 มีนาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านหมู่ที่ ๑ ตำบลดอนยายหอม อำเภอเมือง จังหวัดนครปฐม เป็นบุตรคนที่ ๓ ของนายเนียม และนางอ่ำ อินทนชิตจุ้ย ชื่อเกิดของท่านก็คือ แช่ม อินทนชิดจุ้ย  ได้เข้าอุปสมบทในพระพุทธศาสนาเมื่อวันที่  6 พฤษภาคม พ.ศ. 2470 โดยมีพระครูอุตตรการบดี (สุข) วัดห้วยจรเข้ เป็นพระอุปัชฌาย์ พระครูทักษิณานุกิจ (เงิน) วัดดอนยายหอม เป็นพระกรรมวาจารย์ และพระครูวินัยธร (ใย) วัดบางช้างใต้ เป็นพระอนุศาสนาจารย์ ได้รับนามฉายาว่า "ฐานุสฺสโก ภายหลังการอุปสมบท หลวงพ่อท่านก็เริ่มศึกษาพระปริยัติธรรม หลวงพ่อแช่มได้ศึกษาและตั้งใจในการปฏิบัติวิปัสสนากรรมฐานเป็นประจำและได้รับการถ่ายทอดวิชาการปฏิบัติกรรมฐานและเวทวิทยาคมจากพระเกจิอาจารย์รุ่นเก่าๆ หลายรูป  ต่อมาในปี พ.ศ. 2520 หลวงพ่อเงิน ได้ถึงแก่มรณภาพลงด้วยวัยชรา ทางคณะสงฆ์จึงมีมติแต่งตั้งหลวงพ่อแช่ม ดำรงตำแหน่งเจ้าอาวาสวัดดอนยายหอมสืบแทน และทุกๆวันที่ 9 -13 ธันวาคม ของทุกๆปี ศิษยานุศิษย์ก็จะทำบุญเนื่องในวันคล้ายวันมรณภาพของท่าน  ในช่วงที่ท่านยังมีชีวิตอยู่ ท่านก็ได้ปลุกเสกพระเครื่องหรือวัตถุมงคล โดยในการสร้างครั้งสุดท้ายในปี 2528 - 2536 ทางศิษยานุศิษย์ได้นำมวลสารศักดิ์จากพระเกจิชื่อดังทั่วประเทศ มาหล่อหลอมทำเป็นชนวน หลวงพ่อปลุกเสกนานกว่า 1 เดือน พระเครื่องที่น่าสนใจในยุคนี้ โดยวัตถุมงคลแต่ละรุ่นล้วนปกป้องคุ้มครองลูกศิษย์ลูกหาและประชาชนทุกคนให้มีแต่ความสุขและปกป้องภัยอันตรายทั้งหลายทั้งปวง  ในช่วงที่ท่านดำรงตำแหน่งเจ้าอาวาสวัดดอนยายหอมท่านได้สืบต่องานการพัฒนาวัดต่อจากหลวงพ่อเงิน  โดยท่านได้สร้างวัดวาอาราม ปฏิสังขรณ์ซ่อมแซมสิ่งก่อสร้างต่าง ๆ รวมถึงสมทบทุนสร้างวัด สะพาน หรือสร้างโรงพยาบาลเพื่อช่วยเหลือผู้อื่นหรือคนไข้ผู้ได้รับความเดือดร้อน มีความเชื่อกันว่า หลวงพ่อสำเร็จเตโชกสิณตั้งแต่พรรษายังน้อย บางคนเชื่อว่าท่านสำเร็จฌานอภิญญามีพลังจิตเข้มขลัง และวิชาของท่านสามารถรักษาคนไข้ได้เช่นกัน หลวงพ่อท่านได้ถึงแก่มรณภาพลงเมื่อวันที่ 9 ธันวาคม พ.ศ. 2536 สิริอายุได้ 87 ปี 66 พรรษา
ดูเพิ่ม

หลวงพ่อแช่ม
| ก่อนหน้า |  | พระครูเกษมธรรมนันท์ (แช่ม ฐานุสฺสโก) |  | ถัดไป |
| --- | --- | --- | --- | --- |
| พระราชธรรมาภรณ์ (เงิน จนฺทสุวณฺโณ) |  | เจ้าอาวาสวัดดอนยายหอม  (พ.ศ. 2520 - พ.ศ. 2536) |  | พระครูปลัดประพันธ์วิทุทธสาโร |
พ.ศ. 1630

| --- | --- |
ศตวรรษ::  10  11  12
ปี::  1627  1628  1629  1630  1631  1632  1633
| --- | --- |
ปฏิทินสุริยคติไทย: 1630
ปฏิทินกริกอเรียน: 1087 MLXXXVII
Ab urbe condita: 1840
ปฏิทินอาร์มีเนีย: 536 ԹՎ ՇԼԶ
ปฏิทินอัสซีเรีย: 5837
ปฏิทินบาไฮ: −757 – −756
ปฏิทินเบงกอล: 494
ปฏิทินเบอร์เบอร์: 2037
ปีในรัชกาลอังกฤษ: 21 Will. 1 – 1 Will. 2
พุทธศักราช: 1631
ปฏิทินพม่า: 449
ปฏิทินไบแซนไทน์: 6595–6596
ปฏิทินจีน: 丙寅年 (ขาลธาตุไฟ) 3783 หรือ 3723     — ถึง — 丁卯年 (เถาะธาตุไฟ) 3784 หรือ 3724
ปฏิทินคอปติก: 803–804
ปฏิทินดิสคอร์เดีย: 2253
ปฏิทินเอธิโอเปีย: 1079–1080
ปฏิทินฮีบรู: 4847–4848
ปฏิทินฮินดู: 
 - วิกรมสมวัต: 1143–1144
 - ศกสมวัต: 1009–1010
 - กลียุค: 4188–4189
ปฏิทินโฮโลซีน: 11087
ปฏิทินอิกโบ: 87–88
ปฏิทินอิหร่าน: 465–466
ปฏิทินอิสลาม: 479–480
ปฏิทินญี่ปุ่น: Ōtoku 4 / Kanji 1 (寛治元年)
ปฏิทินจูเช: N/A
ปฏิทินจูเลียน: 1087 MLXXXVII
ปฏิทินเกาหลี: 3420
ปฏิทินหมินกั๋ว: 825 ก่อน ROC 民前825年
กล่องนี้:  ดู คุย แก้
พุทธศักราช 1630 ใกล้เคียงกับ
เมษายน ค.ศ. 1087 - มีนาคม ค.ศ. 1088
มหาศักราช 1009